**AIŠKINAMASIS RAŠTAS**

**DĖL ROKIŠKIO RAJONO SAVIVALDYBĖS TARYBAI TEIKIAMO DERINTI**

**AB „PANEVĖŽIO ENERGIJA“ 2019-2022 METŲ INVESTICIJŲ PLANO ROKIŠKIO ŠILUMOS TINKLŲ RAJONE**

AB „Panevėžio energija“ rengia bazinės kainos dedamųjų nustatymo projektą Valstybinės kainų ir energetikos kontrolės komisijos (toliau VKEKK) derinimui, kurio viena iš sudedamųjų dalių – AB „Panevėžio energija“ investiciniai planai bazinės kainos galiojimo laikotarpiui 2018-2022 metais. Lietuvos Respublikos šilumos ūkio įstatymas ir VKEKK 2009-07-08 nutarimu Nr. O3-96 „Dėl šilumos kainų nustatymo metodikos“ patvirtinta „Šilumos kainų nustatymo metodika“ (suvestinė redakcija nuo 2016-07-23) įpareigoja šiuos investicinius planus suderinti su savivaldybių tarybomis.

2018 metų investicinis planas Rokiškio rajono savivaldybės tarybai 2017-05-15 raštu Nr.242-832 ‚Dėl investicijų derinimo“ buvo pateiktas kartu su AB “Panevėžio energija“ 2016 metų faktiniu investicijų įvykdymu ir 2017-2018 metų planuojamomis investicijomis Rokiškio šilumos tinklų rajone (vadovaujantis VKEKK 2015-04-17 nutarimu Nr. O3-252 patvirtintu „Energetikos įmonių investicijų vertinimo ir derinimo Valstybinėje kainų ir energetikos kontrolės komisijoje tvarkos aprašu“ šios 2016, 2017, 2018 m. investicijos turi būti suderintos su VKEKK). Šias investicijas Rokiškio rajono savivaldybė savo 2017-05-26 sprendimu Nr. TS-127 suderino.

„AB „Panevėžio energija“ 2019-2022 metų investicijų planas Rokiškio šilumos tinklų rajone“ Rokiškio rajono savivaldybės tarybai teikiamas derinti labiau apibendrintas tik kaip bazinės kainos dedamųjų nustatymo projekto sudedamoji dalis ir, atsižvelgiant į šiuo metu dar nepaskelbtų kvietimų Europos Sąjungos struktūrinių fondų (SF) paramai gauti sąlygas, po jų paskelbimo savivaldybių taryboms bus teikiamas derinti patikslintomis apimtimis.

AB „Panevėžio energija“ 2019-2022 metų investicijų plano Rokiškio šilumos tinklų rajone, teikiamo Rokiškio rajono savivaldybės tarybai derinti, aprašymas:

*1. Gamyba.*

*Rokiškio RK rekonstravimas*

2020 metų investicija. Planuojama investicijos vertė 500 tūkst. Eur, numatomos lėšos - bendrovės lėšos. Rokiškio RK šiuo metu rezerve esantis, skystu kuru kūrenamas vandens šildymo katilas Nr.5 (VŠK-5) PTVM-30 pradėtas eksploatuoti prieš 39 metus, todėl yra susidėvėjęs, rezervinių galių užtikrinimas remiantis šiuo katilu tampa problematiškas. Kokybiškam rezervinių galių užtikrinimui, kompensuojant su katilu VŠK-5 PTVM-30 prarandamas rezervines galias, 2020 metais planuojama įrengti naują, modernesnį, atitinkantį šiuolaikinių technologijų lygį 14 MW galios skystu kuru kūrenamą vandens šildymo katilą. Investicija orientuota į šilumos gamybos patikimumo ir saugumo užtikrinimą.

*Biokuru kūrenamo garo katilo Nr.4 pakeitimas Rokiškio RK*

2020 metų investicija. Planuojama investicijos vertė 2000 tūkst. Eur, numatomos lėšos - 50% struktūrinių fondų, 50% bendrovės lėšos. Investicija numatoma įgyvendinti pagal planuojamą paskelbti Europos sąjungos fondų priemonę „Biokurą naudojančių šilumos gamybos įrenginių keitimas“. Rokiškio rajoninėje katilinėje esantis 7 MW galios biokuru (susmulkinta mediena) kūrenamas garo katilas Nr. 4 DKVR-10/113 sumontuotas 1967 metais, eksploatuojamas 50 metų, yra technologiškai pasenęs, susidėvėjęs , nuo 2009 metų remontuotas 6 kartus (paskutinis remontas 2016 m. balandžio mėn.), todėl šį katilą būtina pakeisti. Vietoje šio katilo numatoma įrengti naują, modernesnį, atitinkantį šiuolaikinių technologijų lygį 7 MW galios biokuru (susmulkinta mediena) kūrenamą garo katilą. Investicija orientuota į gamybos ir šilumos tiekimo vartotojams patikimumo, saugumo ir kokybės užtikrinimą, ekologinės situacijos gerinimą. Įgyvendinus investiciją būtų išvengta dažnų katilo remontų, iki minimumo sumažinta avarinių situacijų atsiradimo galimybė (kas labai aktualu šaltuoju metų laikotarpiu ir ypač – esant didesniems šalčiams).

*2. Perdavimas.*

*Rokiškio m. šilumos tinklų rekonstravimas II etapas*

Planuojami investicijos įgyvendinimo metai – 2019, planuojama investicijos vertė 2257 tūkst. Eur, numatoma investicinių lėšų struktūra - 50% struktūrinių fondų lėšos, 50% bendrovės lėšos. Investicijos įgyvendinimo metu numatoma rekonstruoti apie 2928 m šilumos tinklų, kurių diametras – nuo 2D65 mm iki 2D400 mm. Investicija orientuota į šilumos tiekimo patikimumo, saugumo ir kokybės užtikrinimą. Atskiromis atkarpomis J. Basanavičiaus, Laisvės, Tyzenhauzų, Pramonės, Perkūno, Aušros, S. Neries, Jaunystės, P. Širvio gatvių zonose numatomi rekonstruoti šilumos tinklai vidutiniškai eksploatuojami 34 metus, yra susidėvėję, egzistuoja didelė trūkimų rizika, kas yra labai aktualu šaltuoju metų laikotarpiu. Siekiant užtikrinti patikimą šilumos tiekimą vartotojams, šių šilumos tinklų rekonstravimas – būtinas. Rekonstravimo darbų metu vietoje esančių senų, susidėvėjusių šilumos tinklų vamzdynų, juos demontavus, bus įrengiami bekanaliai pramoniniu būdu izoliuoti vamzdžiai.

*Rokiškio m. šilumos tinklų rekonstravimas III etapas*

Planuojami investicijos įgyvendinimo metai – 2020, planuojama investicijos vertė 212 tūkst. Eur, numatoma investicinių lėšų struktūra - 50% struktūrinių fondų lėšos, 50% bendrovės lėšos. Investicijos įgyvendinimo metu numatoma rekonstruoti apie 534 m šilumos tinklų, kurių diametras – nuo 2D50 mm iki 2D150 mm. Investicija orientuota į šilumos tiekimo patikimumo, saugumo ir kokybės užtikrinimą. Atskiromis atkarpomis Aukštaičių, Laukupio gatvių, Nepriklausomybės aikštės zonose numatomi rekonstruoti šilumos tinklai vidutiniškai eksploatuojami 32 metus, yra susidėvėję, egzistuoja didelė trūkimų rizika, kas yra labai aktualu šaltuoju metų laikotarpiu. Siekiant užtikrinti patikimą šilumos tiekimą vartotojams, šių šilumos tinklų rekonstravimas – būtinas. Rekonstravimo darbų metu vietoje esančių senų, susidėvėjusių šilumos tinklų vamzdynų, juos demontavus, bus įrengiami bekanaliai pramoniniu būdu izoliuoti vamzdžiai.

*Rokiškio m. šilumos tinklų rekonstravimas IV etapas*

Planuojami investicijos įgyvendinimo metai – 2021, planuojama investicijos vertė 506 tūkst. Eur, numatoma investicinių lėšų struktūra - 50% struktūrinių fondų lėšos, 50% bendrovės lėšos. Investicijos įgyvendinimo metu numatoma rekonstruoti apie 1127 m šilumos tinklų, kurių diametras – nuo 2D50 mm iki 2D150 mm. Investicija orientuota į šilumos tiekimo patikimumo, saugumo ir kokybės užtikrinimą. Atskiromis atkarpomis Vyšnių, Respublikos, Savivaldybės gatvių ir Nepriklausomybės aikštės zonose numatomi rekonstruoti šilumos tinklai vidutiniškai eksploatuojami 32 metus, yra susidėvėję, egzistuoja didelė trūkimų rizika, kas yra labai aktualu šaltuoju metų laikotarpiu. Siekiant užtikrinti patikimą šilumos tiekimą vartotojams, šių šilumos tinklų rekonstravimas – būtinas. Rekonstravimo darbų metu vietoje esančių senų, susidėvėjusių šilumos tinklų vamzdynų, juos demontavus, bus įrengiami bekanaliai pramoniniu būdu izoliuoti vamzdžiai.

*3. Bendrųjų poreikių investicijos.* AB „Panevėžio energija“ yra regioninė įmonė, apimanti Kėdainių, Kupiškio, Pasvalio, Panevėžio, Rokiškio, Zarasų šilumos tinklų rajonus, todėl savo investicijas planuoja ir pagal atskirus konkrečius rajonus, ir visai regioninei įmonei. Bendrųjų poreikių investicijos – tai lėšos į suplanuotą kasmetinį kompleksą priemonių, skirtų AB „Panevėžio energija“ funkcionavimui ir pagrindinei bendrovės veiklai (šilumos, elektros energijos, karšto vandens gamyba ir tiekimas) užtikrinti. Bendrųjų poreikių investicijų šaltinis – AB „Panevėžio energija“ lėšos.

Dėl planuojamų bendrųjų poreikių investicijų specifikos (dalis investicijų, tokių kaip naujų vartotojų pajungimas, šilumos trasų išpirkimas, priklauso ne tik nuo bendrovės, bet ir nuo vartotojų iniciatyvos), paskirstymo ypatumų investicijų įgyvendinimo metu (pagal svarbą besikeičiantis investicijų paskirstymo bendrovės padaliniams poreikis), bendrovė bendrųjų poreikių investicijas planuoja, atsižvelgiant į faktinę bendrųjų investicijų įgyvendinimo patirtį ir modeliuodama pagal orientacinius galimus investicijų poreikius Panevėžio miestui ir atskiriems šilumos tinklų rajonams.

*Naujų šilumos vartotojų pajungimas.* Investicija numatyta vadovaujantis Lietuvos Respublikos Energetikos įstatymo trečio skirsnio 16 straipsnio 3 punktu („Energetikos įmonės savo veiklos teritorijoje nustatyta tvarka prijungia energijos gamintojų, vartotojų energiją gaminančius ir (ar) naudojančius įrenginius prie veikiančių energijos perdavimo ar skirstymo tinklų ar sistemų. Prijungimo išlaidas pagal nustatytus įkainius, Komisijos nustatyta tvarka įvertinus būtinas prijungimo sąnaudas, padengia gamintojai ir (ar) vartotojai...“) Investicijai skirtos lėšos naudojamos atsiradus vartotojams, pageidaujantiems prisijungti prie AB „Panevėžio energija“ šilumos tiekimo sistemos. Investicija labai priklauso nuo vartotojų iniciatyvos, todėl yra orientacinė, planuojama atsižvelgiant į faktinę investicijos įgyvendinimo patirtį ankstesniais metais ir modeliuojant galimus būsimuosius vartotojus.

*Šilumos gamybos išlaidų mažinimo priemonių planas.* Investicija numatyta vadovaujantis Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“) Investicija skirta mažinti gamybos išlaidoms, planuojama, atsižvelgiant į gamybos išlaidų mažinimo priemonių įgyvendinimo būtinumą ir faktinę investicijos įgyvendinimo patirtį ankstesniais metais, modeliuojant galimus gamybos mažinimo priemonių poreikius.

*Projektavimas-konsultavimas.* Investicija susijusi su struktūrinių fondų paramos gavimu, AB „Panevėžio energija“ investicine politika. Skirtos lėšos naudojamos atsiradus poreikiui parengti projektus paramai gauti, konsultacijoms ir išvadoms dėl paramos gavimo ar planuojamų investicijų. Investicija orientacinė, planuojama, atsižvelgiant į faktinę investicijos įgyvendinimo patirtį ankstesniais metais ir modeliuojant galimą poreikį pagal numatomus įgyvendinti investicinius projektus.

*Kompiuterinės ir programinės įrangos įsigijimas.* Investicija skirta AB „Panevėžio energija“ pagrindinėje ir pagalbinėje veikloje naudojamų informacinių technologijų (kompiuterinės ir programinės įrangos) savalaikiam atnaujinimui ir susijusi su Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“). Investicija skirta kompiuterizuotų darbo vietų, turimos pasenusios kompiuterinės ir programinės įrangos atnaujinimui ir/ar išplėtimui. Planuojama, atsižvelgiant į atnaujinimo būtinumą ir modeliuojant galimus orientacinius poreikius.

*Atsiskaitomieji apskaitos prietaisai.* Investicija numatyta vadovaujantis Lietuvos Respublikos Šilumos ūkio įstatymo ketvirto skirsnio 16 straipsnio 1 punktu („Šilumos tiekėjas savo lėšomis įrengia atsiskaitomuosius šilumos apskaitos prietaisus, užtikrina jų tinkamą techninę būklę, nustatytą matavimų tikslumą ir organizuoja patikrą“). Investicijai skirtos lėšos naudojamos atsiskaitomųjų apskaitos prietaisų, įrengiamų vartotojams už AB „Panevėžio energija“ lėšas, įsigijimui. Investicija planuojama atsižvelgiant į poreikį ir modeliuojant galimą naujų vartotojų atsiradimą.

*Transporto priemonės, įrengimai ir kiti mechanizmai, įranga.* Investicijai skirtos lėšos naudojamos AB „Panevėžio energija“ turimo transporto ir pagalbinio ūkio atnaujinimui ir užtikrina bendrovės pagrindinės veiklos, remontų ir investicijų, atliekamų ūkio būdu, savalaikį įvykdymą. Investicija susijusi su Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“). Investicija planuojama, atsižvelgiant į faktinę investicijos įgyvendinimo patirtį ankstesniais metais, atnaujinimo būtinumą ir modeliuojant galimą neįvertintą poreikį.

*Šilumos trasų išpirkimas*. Investicija numatyta vadovaujantis Lietuvos Respublikos Energetikos įstatymo septinto skirsnio 37 straipsnio 1 punktu („Energetikos įmonės, gavusios vartotojų (fizinių ar juridinių asmenų) prašymą, Vyriausybės ar jos įgaliotos institucijos nustatyta tvarka ir sąlygomis išperka arba eksploatuoja vartotojams nuosavybės teise priklausančius ir jų lėšomis iki šio įstatymo įsigaliojimo įrengtus bendrai naudojamus energetikos objektus, skirtus energijai perduoti ir (ar) skirstyti...“). Investicijai skirtos lėšos naudojamos tik tuo atveju, jei atsiranda šilumos perdavimo energetikos objekto savininkas, pageidaujantis kad AB „Panevėžio energija“ objektą išpirktų. Investicija orientacinė, labai priklauso nuo šilumos trasų savininkų iniciatyvos, todėl yra orientacinė, planuojama atsižvelgiant į faktinę investicijos įgyvendinimo patirtį ankstesniais metais ir modeliuojant galimą lėšų poreikį..

*Duomenų nuotolinio nuskaitymo įranga atsiskaitomiesiems apskaitos prietaisams.* Investicija numatyta vadovaujantis Lietuvos Respublikos Šilumos ūkio įstatymo septinto skirsnio 28 straipsnio 5 punktu („Šilumos ir karšto vandens tiekėjas gali nuskaityti šilumos ir karšto vandens apskaitos prietaisų rodmenis teisės aktų reikalavimus atitinkančiu nuotoliniu būdu“). Investicijos įgyvendinimas, kai vartotojų atsiskaitomųjų apskaitos prietaisų rodmenys pateikiami bendrovės atsakingų asmenų kompiuteriuose, užtikrina tikslesnį prietaisų rodmenų nuskaitymo būdą, padeda išvengti „žmogiškosios klaidos“ faktoriaus, leidžia tiksliau kontroliuoti galimus apskaitos prietaisų gedimus ir kokybiškesnę prietaisų priežiūrą. Investicija planuojama, atsižvelgiant į esamą šilumos vartotojų skaičių ir modeliuojant optimaliausią investicijos įgyvendinimo variantą.

Atsižvelgdami į VKKEK pageidavimus dėl teikiamų investicijų derinimo, siūlome „AB „Panevėžio energija“ 2019-2022 metų investicijų planą Rokiškio šilumos tinklų rajone“ derinti prie parašymo dėl investicijų derinimo pridedamos suvestinės lentelės forma.

IVS inžinierius Remigijus Lipskis